ddrg/super_eurlex huggingface dataset:
Uredba (ES) št. 359/2002 Evropskega parlamenta in Sveta

z dne 12. februarja 2002

o spremembi Uredbe Sveta (ES) št. 2223/96 v zvezi z uporabo ESR 95 pri določanju obsega vplačil lastnih sredstev iz naslova DDV s strani države članice

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285 Pogodbe,

ob upoštevanju predloga Komisije [1],

v skladu s postopkom, določenim v členu 251 Pogodbe [2],

ob upoštevanju naslednjega:

(1) Člen 8 Uredbe Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti [3] predvideva uporabo druge izdaje Evropskega sistema integriranih gospodarskih računov (ESR) kot evropskega sistema integriranih gospodarskih računov za namene proračunskih in lastnih sredstev, kakor je opredeljeno z Uredbo Sveta (EGS, Euratom) št. 1552/89 [4], dokler Sklep Sveta 94/728/ES, Euratom [5], ostane v veljavi.

(2) Podatki iz druge izdaje ESR niso več na voljo v podrobnostih, ki se zahtevajo za določanje lastnih sredstev iz naslova DDV.

(3) To ne vpliva na postopke, dogovorjene za določanje lastnih sredstev na osnovi BNP.

(4) Za določanje prispevkov držav članic v proračun je priporočljivo uporabiti najboljše razpoložljive statistične podatke.

(5) Uporaba podatkov, ki temeljijo na novem evropskem sistemu integriranih gospodarskih računov (ESR 95) za namen določanja lastnih sredstev iz naslova DDV, nima nobenega vpliva na raven lastnih sredstev in njihovo razmerje med državami članicami.

(6) Z Odborom za statistični program, ustanovljenim s Sklepom Sveta 89/382/EGS, Euratom [6], je bilo opravljeno posvetovanje v skladu s členom 3 navedenega sklepa –

SPREJELA NASLEDNJO UREDBO:

Člen 1

V členu 8 Uredbe (ES) št. 2223/96 se vstavi naslednji odstavek:

"1a. Za namen določanja lastnih sredstev iz naslova DDV in z izjemo odstavka 1 lahko države članice uporabijo podatke, ki temeljijo na novem evropskem sistemu integriranih gospodarskih računov (ESA 95), dokler še velja Sklep 94/728/ES, Euratom."

Člen 2

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. februarja 2002

Za Evropski parlament

Predsednik

P. Cox

Za Svet

Predsednik

J. Piqué I Camps

[1] UL C 29 E, 30.1.2001, str. 266.

[2] Mnenje Evropskega parlamenta z dne 3. aprila 2001 (še ni objavljeno v Uradnem listu), Skupno stališče Sveta z dne 16. julija 2001 (UL C 307, 31.10.2001, str. 1) in Sklep Evropskega parlamenta z dne 12. decembra 2001 (še ni objavljen v Uradnem listu).

[3] UL L 310, 30.11.1996, str. 1. Uredba, kakor je bila nazadnje spremenjena z Uredbo Komisije (ES) št. 995/2001 (UL L 139, 23.5.2001, str. 3).

[4] UL L 155, 7.6.1989, str. 1. Uredba, kakor je bila razveljavljena in nadomeščena z Uredbo (ES, Euratom) št. 1150/2000 (UL L 130, 31.5.2000, str. 1).

[5] UL L 293, 12.11.1994, str. 9.

[6] UL L 181, 28.6.1989, str. 47.

--------------------------------------------------
Uredba Komisije (ES) št. 623/2002

z dne 11. aprila 2002

o spremembi Uredbe (ES) št. 2550/2001 glede območij, ki so upravičena do prejemanja premije za koze

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2529/2001 z dne 19. decembra 2001 o skupni ureditvi trga za ovčje in kozje meso [1] in zlasti člena 4(2) Uredbe,

ob upoštevanju naslednjega:

(1) Območja, ki so upravičena do dodeljevanja premije proizvajalcem kozjega mesa, so našteta v Prilogi I Uredbe Komisije (ES) št. 2550/2001 z dne 21. decembra 2001 o določitvi podrobnih pravil za uporabo Uredbe Sveta (ES) št. 2529/2001 o skupni ureditvi trga za ovčje in kozje meso glede shem premij ter o spremembi Uredbe (ES) št. 2419/2001 [2], kakor je bila spremenjena z Uredbo (ES) št. 263/2002 [3]. Nadaljnja preiskava je pokazala, da je treba seznam geografskih območij posodobiti. Ugotovljeno je bilo, da glede Nemčije gorska območja v smislu člena 18 Uredbe Sveta (ES) št. 1257/1999 z dne 17. maja 1999 o podpori zarazvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi nekaterih uredb [4] izpolnjujejo merila, določena v členu 4(2) Uredbe (ES) št. 2529/2001.

(2) Ukrepi, predvideni s to uredbo, so v skladu z mnenjem Upravljalnega odbora za ovce in koze –

SPREJELA NASLEDNJO UREDBO:

Člen 1

Priloga I k Uredbi (ES) št. 2550/2001 se nadomesti z besedilom Priloge k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. aprila 2002

Za Komisijo

Franz Fischler

Član Komisije

[1] UL L 341, 22.12.2001, str. 3.

[2] UL L 341, 22.12.2001, str. 105.

[3] UL L 43, 14.2.2002, str. 9.

[4] UL L 160, 26.6.1999, str. 80.

--------------------------------------------------

PRILOGA

PRILOGA I

OBMOČJA, KI SO UPRAVIČENA DO PREJEMANJA PREMIJE ZA KOZE

1. Francija: Korzika in vsa gorska območja v smislu člena 18 Uredbe (ES) št. 1257/1999, ki so zunaj te regije.

2. Grčija: celotno območje države.

3. Italija: Lacij, Abruci, Molise, Kampanija, Apulija, Bazilikata, Kalabrija, Sicilija in Sardinija ter vsa gorska območja v smislu člena 18 Uredbe (ES) št. 1257/1999, ki so zunaj teh regij.

4. Španija: avtonomne regije Andaluzija, Aragonija, Baleari, Kastilija - La Mancha, Kastilija - León, Katalonija, Estremadura, Galicija (razen provinc La Coruna in Lugo), Madrid, Murcia, La Rioja, Comunidad Valenciana in Kanarski otoki ter vsa gorska območja v smislu člena 18 Uredbe (ES) št. 1257/1999, ki so zunaj teh regij.

5. Portugalska: celotno območje države razen Azorov.

6. Avstrija: vsa gorska območja v smislu člena 18 Uredbe (ES) št. 1257/1999.

7. Nemčija: vsa gorska območja v smislu člena 18 Uredbe (ES) št. 1257/1999.

--------------------------------------------------
Uredba Komisije (ES) št. 787/2002

z dne 13. maja 2002

o spremembah Uredbe (ES) št. 174/1999 o podrobnih pravilih za uporabo Uredbe Sveta (EGS) št. 804/68 v zvezi z izvoznimi dovoljenji in izvoznimi nadomestili za mleko in mlečne proizvode glede izvoza v Švico

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2], in zlasti členov 26(3) in 31(14) Uredbe,

ob upoštevanju naslednjega:

(1) Člen 19 Uredbe Komisije (ES) št. 174/1999 [3], kakor je bila nazadnje spremenjena z Uredbo (ES) št. 156/2002 [4], določa, da se mora za sire iz Priloge III k navedeni uredbi, ki se izvažajo v Švico, predložiti izvozno dovoljenje, ki dokazuje, da so ti proizvodi s poreklom iz Skupnosti, in navaja, ali je bilo izvozno nadomestilo plačano ali ne. Po odpravi izvoznih nadomestil za vse sire Skupnosti, ki se izvažajo v Švico po Dvostranskem sporazumu med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu "Sporazum"), podpisanem v Luxembourgu 21. junija 1999 in odobrenim s Sklepom Sveta z dne 28. februarja 2002 [5], ter v interesu poenostavitve carinskih formalnosti, bo izvoz sirov v Švico dovoljen na podlagi enostavne izvozne deklaracije, ki jo spremlja dokazilo o poreklu, v skladu s Protokolom št. 3, glede opredelitve koncepta "proizvodov s poreklom" in metod upravnega sodelovanja k Sporazumu med Evropsko gospodarsko skupnostjo in Švicarsko konfederacijo z dne 22. julija 1972, kakor je bil nazadnje spremenjen s Sklepom št. 1/2001 Skupnega odbora ES in Švice z dne 24. januarja 2001 [6], odobrenim z Uredbo Sveta (EGS) št. 2840/72 z dne 19. decembra 1972 [7]. To določbo je torej treba spremeniti in črtati Prilogo III.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Uredba (ES) št. 174/1999 se spremeni:

1) Člen 19 se nadomesti z naslednjim:

"Člen 19

Za pridobitev pravice do zmanjšanja ali oprostitve plačila carine za uvoz sirov, naštetih v Dodatku 2 k Prilogi III k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi, v Švico, je potrebna izvozna deklaracija, ki jo spremlja dokazilo o poreklu, izdano v skladu s Protokolom št. 3 k Sporazumu med Evropsko gospodarsko skupnostjo in Švicarsko konfederacijo z dne 22. julija 1972."

2) Priloga III se črta.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporabljati se začne 1. junija 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. maja 2002

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 20, 27.1.1999, str. 8.

[4] UL L 25, 29.1.2002, str. 24.

[5] Še ni bilo objavljeno v Uradnem listu.

[6] UL L 51, 21.2.2001, str. 40.

[7] UL L 300, 31.12.1972, str. 188.

--------------------------------------------------
Uredba Komisije (ES) št. 811/2002

z dne 16. maja 2002

o spremembi Uredbe Sveta (ES) št. 32/2000 o upoštevanju Uredbe Komisije (ES) št. 2031/2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter o skupni carinski tarifi

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 32/2000 z dne 17. decembra 1999 o odprtju in upravljanju najvišjih dovoljenih tarifnih kvot Skupnosti po GATT in nekaterih drugih tarifnih kvot Skupnosti ter o uvedbi podrobnih pravil za usklajevanje teh kvot ter o razveljavitvi Uredbe (ES) št. 1808/95 [1], kakor je bila nazadnje spremenjena z Uredbo Komisije (ES) št. 2511/2001 [2], in zlasti člena 9(1)(a) Uredbe,

ob upoštevanju naslednjega:

(1) Uredba Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter o skupni carinski tarifi [3] je vnesla spremembe v nomenklaturo za nekatere izdelke iz Prilog I, II in IV k Uredbi št. 32/2000. Te priloge bi bilo zato treba ustrezno uskladiti.

(2) V skladu z Uredbo (ES) št. 2031/2001 je bil časopisni papir(oznaka KN 48010000) s 1. januarjem 2002 oproščen carin. Tarifne kvote za ta izdelek so zato odvečne in jih je treba zapreti 31. decembra 2001.

(3) Gornje uskladitve bi se morale uporabljati od dneva začetka veljavnosti Uredbe (ES) št. 2031/2001.

(4) Ukrepi, predvideni v tej uredbi, so v skladu z mnenjem Odbora za carinski zakonik -

SPREJELA NASLEDNJO UREDBO:

Člen 1

Uredba (ES) št. 32/2000 se spremeni:

1. Priloga I se spremeni

(a) zaporedne številke 09.0015 in 09.0017 se črtajo;

(b) pri zaporedni številki 09.0091 se v sedmem stolpcu črta številka "20".

2. V Prilogi II se za zaporedno številko 09.2501, v drugem stolpcu, oznaka KN "6002" nadomesti z oznakami KN "6002 do 6006".

3. V Prilogi IV se za zaporedno številko 09.0106, v drugem stolpcu, oznaka KN "ex61101035" nadomesti z oznako KN "ex61101210", oznaka KN "ex61101038" se nadomesti z oznako KN "ex61101910", oznaka KN "ex61101095" se nadomesti z oznako KN "ex61101290" in oznaka KN "ex61101098" se nadomesti z oznako KN "ex61101990".

V Prilogi IV se za zaporedno številko 09.0106, na seznamu oznak TARIC, za zaporedno številko 09.0106, v stolpcu "oznaka KN", oznaka KN "ex61101035" nadomesti z oznako KN "ex61101210", oznaka KN "ex61101038" se nadomesti z oznako KN "ex61101910", oznaka KN "ex61101095" se nadomesti z oznako KN "ex61101290" in oznaka KN "ex61101098" se nadomesti z oznako KN "ex61101990".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 2002 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. maja 2002

Za Komisijo

Frederik Bolkestein

Član Komisije

[1] UL L 5, 8.1.2000, str. 1.

[2] UL L 339, 21.12.2001, str. 17.

[3] UL L 279, 23.10.2001, str. 1.

--------------------------------------------------
Uredba Komisije (ES) št. 1298/2002

z dne 17. julija 2002

o spremembi Uredbe (ES) št. 1503/96 o podrobnih pravilih za uporabo Uredbe Sveta (ES) št. 3072/95 glede uvoznih dajatev za riž

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [1], kakor je bila nazadnje spremenjena z Uredbo Komisije (ES) št. 411/2002 [2], in zlasti člena 11(4) Uredbe,

ob upoštevanju naslednjega:

(1) V skladu s členom 4a(3) Uredbe Komisije (ES) št. 1503/96 [3], kakor je bila nazadnje spremenjena z Uredbo (ES) št. 2831/98 [4], potrdilo o pristnosti spremlja zahtevek za uvozno dovoljenje za riž sorte basmati. Takšno potrdilo mora izdati pristojni organ, ki ga je priznala Komisija. Priloga III k Uredbi (ES) št. 1503/96 določa seznam pristojnih organov, ki jih je priznala Komisija. Oblasti v Pakistanu so obvestile Komisijo, da se bo pristojni organ za izdajanje potrdila o pristnosti za pakistanski riž sorte basmati s 1. avgustom 2002 zamenjal. Prilogo III k Uredbi (ES) št. 1503/96 je torej treba ustrezno spremeniti.

(2) Da se omogoči uvoz pakistanskega riža sorte basmati s spremnim potrdilom o pristnosti, ki ga je po 1. avgustu 2002 izdal novi pakistanski pristojni organ, se mora ta uredba uporabljati od tega datuma.

(3) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

V Prilogi III k Uredbi (ES) št. 1503/96 se alinea "– Rice Export Corporation of Pakistan Ltd, Karachi" nadomesti s "– Trading Corporation of Pakistan (Pvt) Ltd".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. avgusta 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. julija 2002

Za Komisijo

Franz Fischler

Član Komisije

[1] UL L 329, 30.12.1995, str. 18.

[2] UL L 62, 5.3.2002, str. 27.

[3] UL L 189, 30.7.1996, str. 71.

[4] UL L 351, 29.12.1998, str. 25.

--------------------------------------------------
Uredba Komisije (ES) št. 1596/2002

z dne 6. septembra 2002

o spremembi Uredbe (ES) št. 2760/98 o izvajanju programa za čezmejno sodelovanje v okviru programa Phare

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3906/89 z dne 18. decembra 1989 o gospodarski pomoči nekaterim državam srednje in vzhodne Evrope [1], nazadnje spremenjeni z Uredbo (ES) št. 2500/2001 [2], in zlasti 8. člena Uredbe,

ob upoštevanju naslednjega:

(1) Revizijsko sporočilo programa Phare 2000 "Krepitev priprave na članstvo" je naznanilo bolj programsko usmerjen pristop z uporabo "mehanizmov" (ukrepov), ki v čezmejnem sodelovanje Phare omogoča sofinanciranje projektov, ki so po velikosti in naravi podobni projektom pobude Interreg.

(2) Sporočilo Komisije z dne 28. aprila 2000 o smernicah pobude Interreg III [3] v točki 11 in Prilogi II predvideva okvirni seznam prednostnih tematik in upravičenih ukrepov, povezanih s čezmejnih sodelovanjem (Interreg III sklop A).

(3) Izkušnje, pridobljene od začetka veljavnosti Uredbe Komisije (ES) št. 2760/98 [4], zlasti z ustanovitvijo skupnih odborov za sodelovanje in izvajanjem dokumentov skupnega programiranja, so opozorile na potrebo po nadaljnjem prilagajanju upravičenih ukrepov s pobudo Interreg.

(4) Uredba (ES) št. 2760/98 naj se zato spremeni, da bi izločili drugi pododstavek člena 5(1) Uredbe, pod katerim bi lahko določene ukrepe financirali le pod pogoji iz člena 5(2).

(5) Ukrepi, predvideni v tej uredbi, so v skladu z mnenjem Odbora za gospodarsko prestrukturiranje v nekaterih državah srednje in vzhodne Evrope –

SPREJELA NASLEDNJO UREDBO:

Člen 1

V členu 5(1) Uredbe (ES) št. 2760/98 se črta drugi pododstavek.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. septembra 2002

Za Komisijo

Günter Verheugen

Član Komisije

[1] UL L 375, 23.12.1989, str. 11.

[2] UL L 342, 27.12.2001, str. 1.

[3] UL C 143, 23.5.2000, str. 6.

[4] UL L 345, 19.12.1998, str. 49.

--------------------------------------------------
Uredba Komisije (ES) št. 1935/2002

z dne 29. oktobra 2002

o sedmi spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], kakor je bila nazadnje spremenjena z Uredbo (ES) št. 1893/2002 [2], zlasti prve alinee člena 7(1) Uredbe,

ob upoštevanju naslednjega:

(1) Priloga I Uredbe (ES) št. 881/2002 navaja osebe, skupine in entitete, ki so po tej uredbi zajete v zamrznitev sredstev in gospodarskih virov.

(2) Sankcijski odbor je dne 25. oktobra 2002 sklenil spremeniti seznam oseb, skupin in entitet, za katere se uporablja zamrznitev sredstev in gospodarskih virov, zato je treba ustrezno spremeniti tudi Prilogo I.

(3) Za zagotovitev učinkovitosti ukrepov, določenih s to uredbo, mora ta uredba začeti veljati takoj -

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni skladno s Prilogo k tej uredbi.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. oktobra 2002

Za Komisijo

Christopher Patten

Član Komisije

PRILOGA

Priloga I k Uredbi (ES) št. 881/2002 se spremeni:

Na seznam pod naslov "Pravne osebe, skupine in entitete" se dodajo naslednje osebe, skupine ali entitete:

Jemaah Islamiya (tudi Jema'ah Islamiyah, Jemaah Islamiyah, Jemaah Islamiah, Jamaah Islamiyah, Jama'ah Islamiyah)

[1] UL L 139, 29.5.2002, str. 9.

[2] UL L 286, 24.10.2002, str. 19.
Uredba Komisije (ES) št. 509/2002

z dne 21. marca 2002

o spremembi Priloge II k Uredbi Sveta (ES) št. 1255/1999 o skupni ureditvi trga za mleko in mlečne proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1670/2000 [2], in zlasti člena 31(14) Uredbe,

ob upoštevanju naslednjega:

(1) Člen 31 Uredbe (ES) št. 1255/1999 predvideva dodelitev nadomestil za določene proizvode, vključene v to uredbo, kadar se izvažajo v obliki proizvodov, navedenih v Prilogi II k Uredbi.

(2) Uredba Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi [3] spreminja kombinirano nomenklaturo za določene proizvode.

(3) Prilogo II k Uredbi (ES) št. 1255/1999 bi bilo treba zato spremeniti.

(4) Spremembe bi se morale uporabljati od datuma uporabe Uredbe (ES) št. 2031/2001.

(5) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

V Prilogi II k Uredbi (ES) št. 1255/1999 se vrstica:

"190530 | Sladki keksi; vaflji in oblati" |

nadomesti z:

| "Sladki keksi; vaflji in oblati: |

190531 | Sladki keksi |

190532 | Vaflji in oblati" |

Člen 2

Ta uredba začne veljati dan po objavi Uradnem listu Evropskih skupnosti.

Ta uredba se uporablja od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. marca 2002

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 279, 23.10.2001, str. 1.

--------------------------------------------------
Uredba Komisije (ES) št. 1948/2002

z dne 31. oktobra 2002

o spremembi Uredbe (EGS) št. 584/75 o določitvi podrobnih pravil za uporabo javnega razpisa za izvozna nadomestila za riž

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3072/95 z dne 22. decembra 1995 o skupni ureditvi trga za riž [1], kakor je bila nazadnje spremenjena z Uredbo (ES) št. 411/2002 [2], in zlasti člena 13(15) Uredbe,

ob upoštevanju naslednjega:

(1) Izkušnje, pridobljene v preteklih tržnih letih, kažejo, da je treba spremeniti Uredbo Komisije (EGS) št. 584/75 z dne 6. marca 1975 o določitvi podrobnih pravil za uporabo javnega razpisa za izvozna nadomestila za riž [3], kakor je bila nazadnje spremenjena z Uredbo (ES) št. 299/95 [4].

(2) Čeprav je treba ohraniti anonimnost, pa bi bilo treba ponudnike identificirati s številko, da bi lahko videli, kateri so vložili več kakor eno ponudbo in na katerih ravneh.

(3) Zaradi večje natančnosti upravljanja dodeljenih količin, je treba predvideti koeficient za dodelitev količin v zvezi z vloženimi ponudbami na ravni največjega možnega nadomestila, medtem ko se izvajalcem dovoli, da lahko določijo minimalno dodeljeno količino, pod katero se njihove ponudbe štejejo, da niso bile vložene.

(4) Upravljalni odbor za žita ni podal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Uredba (EGS) št. 584/75 se spremeni:

1. Členu 2(2) se doda naslednje:

"in kadar je to primerno

(e) v primerih, ko Komisija določi koeficient za dodelitev razpisnih količin v skladu s členom 5, tako najmanjšo količino, da se šteje, da ponudba ni bila vložena, če je dodeljena količina manjša od najmanjše količine."

2. Člen 4(2) se nadomesti z naslednjim:

"2. Ponudniki dobijo individualno številko za vsak tedenski razpis. Številke se vsakokrat dodelijo naključno in ločeno. Ponudbe se identificirajo po številkah ponudnikov ter nemudoma sporočijo Komisiji."

3. Členu 5(2) se doda naslednji stavek:

"V primeru, ko so vložene ponudbe na ravni največjega nadomestila, se lahko hkrati z določitvijo slednjega lahko določi koeficient za dodelitev razpisnih količin. Slednja določitev se opravi v skladu s postopkom iz odstavka 1."

4. Členu 7 se doda:

"(c) ponudba se šteje, da ni vložena v skladu s členom 2;

(d) Komisija določi koeficient dodelitve. Količina, ki se sprosti, ustreza količini, ki ni sprejeta."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. oktobra 2002

Za Komisijo

Franz Fischler

Član Komisije

[1] UL L 329, 30.12.1995, str. 18.

[2] UL L 62, 5.3.2002, str. 27.

[3] UL L 61, 7.3.1975, str. 25.

[4] UL L 35, 15.2.1995, str. 8.

--------------------------------------------------